زین العابدین (مصور)

زین العابدین، بنگلا دیش دے مصوّر تے مجسمہ ساز سن۔

 پَیدائش 
29 دسمبر 1914ء وچ کشور گنج، برطانوی مشرقی بنگال وچ پیدا ہوئے۔

 مڈھلا جیون 
زِندگی دا اِبتدائی حِصہ دریائے برہم پتر دے کنارے بسر ہویا۔ 1933 وچ کلکتا (مغربی بنگال) دے گورنمنٹ آرٹ کالج وچ شریک ہوئے۔ اسی زمانے وچ اوہناں نے اپنیاں پچپن دیاں یاداں جیہڑیاں دریائے برہمپتر دے کنارےآں اُتے کِھلّرِیاں ہوئیاں سن، اوہناں نوں اپݨیاں تصویراں دا حِصہ بݨایا۔ اس توں بعد اوہ لندن چلے گئے تے اوتھے مصوّری دا نواں بنگالی اسلُوب متعارف کروایا۔

 بطور مصور 
اوہناں دیاں تصویراں نیم تجریدی ہُندیاں سن۔ بعد وچ اوہناں نے بنگالی لوک وِرثے تے اساطیر دے موضُوعات اُتے پینٹگز کیتیاں۔ 1944ء وچ بنگال دی قحط سالی اُتے دلخراش تے حساس مصوری کرکے بہت شہرت کمائی۔ انہاں تصویراں دے پس منظر وچ قومی جدوجہد، احتجاج، بغاوت، انسانی مساوات تے اعلا درجے دی فنکارانہ جمالیات پوشیدہ سن۔ زین العابدین ترقی پسندفنکاراں دے "کولکتہ گروپ " دے فعال رکن وی رہے۔ اس حلقے وچ شاہد سہروردی تے احمد علی (جو بعد وچ پاکستان آ گئے سن) وی شامل سن۔ اوہ بنگلا دیش دی آزادی دے سر گرم حامی سن۔ اوہ اس تحریک دے ثقافتی بازو دے سرخیل وی سن۔ جو بنگالی قومیت، بنگالی شناخت تے مغربی پاکستان توں اپنی مکمل طور اُتے علیحدگی دی گل کردا سی انھاں نے پاکستان توں ناراضی دا اظہار کردے ہوئے عدم تعلق دی تحریک وچ ودھ چڑھ کے حصہ لیا تے سڑکاں اُتے احتجاج وچ وی نظر آئے۔ زین العابدین نے گلہری دی دم توں تے چینی روشنائی دی مدد توں وی مصوری دا تجربہ کیتا۔ واٹر گلر، مومی رنگاوں نوں وی استعمال کیتا اس تکنیک نوں " نوبانو" (NOBANNU) دا ناں دتا۔ اوہناں نے کچھ دن مغربی پاکستان وچ وی گزارے۔

 وفات 
اوہناں دا انتقال 61 سال دی عمر وچ عارضہ سرطان دے سبَب 28 مئی 1976ء وچ ڈھاکا (بنگلا دیش) وچ ہویا۔

 حوالے 



گٹھ:1914 دے جم
گٹھ:1976 دیاں موتاں
گٹھ:کلکتہ یونیورسٹی دے فضلا
گٹھ:مسلم مصور
گٹھ:وصول کنندگان تمغائے حسن کارکردگی
گٹھ:بنگالی مسلمان
گٹھ:بنگالی شخصیتاں